Fyrirtækið ákvað að birta tölurnar með það að markmiði bæta öryggi viðskiptavina og allra leigubílafyrirtækja í landinu . vísir / getty Leigubílaþjónustan Uber segir að 6000 ásakanir um kynferðisbrot í ferðum á vegum fyrirtækisins hafi verið skráðar á árunum 2017 og 2018 í Bandaríkjunum . Slíkum málum fjölgaði á síðasta ári en þó var tíðni þeirra sextán prósentum lægri , í ljósi þess að ferðum fyrirtækisins fjölgaði mikið á árinu . Fyrirtækið ákvað að birta tölurnar með það að markmiði bæta öryggi viðskiptavina og allra leigubílafyrirtækja í landinu . Uber hefur orðið fyrir vaxandi gagnrýni um allan heim og á dögunum missti fyrirtækið starfsleyfi sitt í London . Þrátt fyrir þessi sexþúsund mál sem skráð hafa verið lauk Uber ferðum í Bandaríkjunum þó áfallalaust í 99.9 prósent tilvika og þá er því einnig haldið fram að bílstjórar Uber hafi aðeins verið gerendur í helmingi málanna , í hinum tilvikum hafi verið um farþega að ræða .